پێکەنین جادووی بڵاوبوونەوەی ھەیە.
کاتێک بۆ یەکەم جار چاوم بە کەسێک دەکەوێت، زەردەخەنە دەکەم بۆی،
تەنانەت پێش ئەوەی بڵێم، "سڵاو!"
کاتێک کەسێک زەردەخەنەیەکم بۆ دەکات، وا دەکات ھەست بە باشی ئەکەم.
ئەگەر من ڕۆژێکی خراپم ھەبێ،
ئەوە ھەمیشە وام لێ دەکات ھەست بە باشتر بکەم.
جارێکیان، منداڵێک کەیفی بە من نەھات
و نەیھێشت یاری بکەم.
ھەستم بە خەمباریەکی زۆر کرد
تا ئەو کاتەی ھاوڕێکەم ھات و داوای کرد یاری بکەم.
لەو ساتەدا، زەردەخەنە و میھرەبانی ھاورێکەم دڵی منی بۆ خۆی برد.
من حەز دەکەم زەردەخەنە بۆ خەڵک بکەم چونکە ھیچ شتێکی تێناچێت،
شایەنی ملیۆنێکە.
ھەر جارێک زەردەخەنە بۆ کەسێک دەکەم،
وایان لێ دەکات دڵ خۆش بن.
ھەستێکی زۆر خۆشە.
کاتێک باپیرم لە نەخۆشخانە بوو،
ئەوان لێیان نەگەڕا سەردانی بکەم چونکە پەتای وەرزی ھەبوو.
ئێمە زۆر بیری یەکتریمان دەکرد.
بۆیە بڕیارمدا بە ڤیدیۆ قسەی لەگەڵ بکەم.
کاتێک وەڵامی دایەوە، ھەردووکمان زەردەخەنەمان بۆ یەکتر کرد.
خۆشەویستییەکی بێ وێنە بوو.
زەردەخەنەیەک ناتوانرێت بکڕدڕێت، وەربگیرێت، یان بدزرێت،
بەڵام نرخەکەی بێ سنوورە.
ئێمە ھەموومان پێویستیمان بە تێروانینی ڕوخسارێکی ڕووخۆش ھەیە.
ئەوە گەورەترین ھێزە.
ئەگەر تۆ زەردەخەنە بکەیت، دەتوانیت جیھان بکەیتە شوێنێکی باشتر.
بە ڕووخساری خۆمەوە دیارە.
جاری داھاتوو کە بە لای کەسێکدا تێپەڕییت،
سەیریان بکە و زەردەخەنەیەکی جوانی ھاوڕێیانەیان بۆ بکە.
چونکە ھەستێکی خۆشە بۆ ھەردووکتان.
ئێمە ھەرگیز نازانین ھێزی پێکەنین چەندە گەورەیە.
بۆیە زەردەخەنە لە ھەموو جیھان بڵاو بکەنەوە.
(چەپڵەڕێزان)
(کاتێکی خۆش)